กฎกระทรวงแบ่งส่วนราชการสำนักงานคณะกรรมการพัฒนาระบบราชการ สำนักนายกรัฐมนตรี พ.ศ. 2564
วันที่ประกาศ: 2021-06-04

content: กฎกระทรวง แบ่งส่วนราชการสำนักงานคณะกรรมการพัฒนาระบบราชการ สำนักนายกรัฐมนตรี พ.ศ. ๒๕๖๔
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงแบ่งส่วนราชการสำนักงานคณะกรรมการพัฒนาระบบราชการ สำนักนายกรัฐมนตรี พ.ศ. ๒๕๕๖
sectionNo: 2
content: ข้อ ๒ ให้สำนักงานคณะกรรมการพัฒนาระบบราชการ มีภารกิจเกี่ยวกับการศึกษา วิเคราะห์ เสนอแนะนโยบาย และให้คำปรึกษาเกี่ยวกับการพัฒนาระบบราชการแก่คณะรัฐมนตรี ส่วนราชการ และหน่วยงานอื่นของรัฐ ทั้งนี้ เพื่อให้ระบบราชการมีความเข้มแข็ง ทันสมัย และสอดรับกับการบริหารภาครัฐแนวใหม่ที่เน้นเรื่องผลสัมฤทธิ์ของงาน
sectionNo: 2
content: โดยให้มีหน้าที่และอำนาจ ดังต่อไปนี้ (๑) เป็นเจ้าหน้าที่เกี่ยวกับการดําเนินงานในหน้าที่ของ ก.พ.ร. และดำเนินการตามที่ ก.พ.ร. มอบหมาย (๒) รับผิดชอบในงานธุรการและงานวิชาการของคณะกรรมการพัฒนาและส่งเสริมองค์การมหาชน และดำเนินการตามที่คณะกรรมการพัฒนาและส่งเสริมองค์การมหาชนมอบหมาย (๓) ศึกษา วิเคราะห์
sectionNo: 2
content: และเสนอความเห็นเกี่ยวกับการแบ่งส่วนราชการและการกำหนดหน้าที่และอำนาจของส่วนราชการ รวมทั้งตรวจสอบดูแลการปฏิบัติตามกฎหมายว่าด้วยระเบียบบริหารราชการแผ่นดิน (๔) ชี้แจง ทำความเข้าใจ แนะนำ และฝึกอบรมเกี่ยวกับการพัฒนาระบบราชการตามที่ ก.พ.ร. มอบหมาย (๕) ดำเนินการ ติดตาม
sectionNo: 2
content: และประเมินผลการปฏิบัติตามกฎหมายว่าด้วยระเบียบบริหารราชการแผ่นดิน กฎหมายว่าด้วยการปรับปรุงกระทรวง ทบวง กรม และกฎหมายว่าด้วยการอำนวยความสะดวกในการพิจารณาอนุญาตของทางราชการ และกฎหมายอื่นที่เกี่ยวข้อง เพื่อเสนอต่อ ก.พ.ร. (๖) จัดทำรายงานประจำปีเกี่ยวกับการพัฒนาและจัดระบบราชการและงานของรัฐอย่างอื่น
sectionNo: 2
content: เสนอต่อ ก.พ.ร. เพื่อนําเสนอต่อคณะรัฐมนตรี สภาผู้แทนราษฎร และวุฒิสภาต่อไป (๗) ปฏิบัติการอื่นใดตามที่กฎหมายกําหนดให้เป็นหน้าที่และอำนาจของสำนักงาน หรือตามที่นายกรัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานคณะกรรมการพัฒนาระบบราชการ ดังต่อไปนี้ (๑) สำนักงานเลขาธิการ (๒) กองกฎหมายและระเบียบราชการ (๓) กองกิจการองค์การมหาชนและหน่วยงานของรัฐรูปแบบอื่น (๔) กองขับเคลื่อนรัฐบาลดิจิทัล (๕) กองติดตาม ตรวจสอบ และประเมินผลการพัฒนาระบบราชการ (๖) กองนวัตกรรมบริการภาครัฐ (๗)
sectionNo: 3
content: กองพัฒนาระบบบริหารงานส่วนภูมิภาคและส่วนท้องถิ่น (๘) กองพัฒนาระบบราชการ ๑ (๙) กองพัฒนาระบบราชการ ๒ (๑๐) กองยุทธศาสตร์การพัฒนาระบบราชการ
sectionNo: 4
content: ข้อ ๔ ในสำนักงานคณะกรรมการพัฒนาระบบราชการ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดําเนินงานภายในสำนักงาน และสนับสนุนการปฏิบัติงานของสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงาน
sectionNo: 4
content: (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 5
content: ข้อ ๕ ในสำนักงานคณะกรรมการพัฒนาระบบราชการ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑)
sectionNo: 5
content: เสนอแนะและให้คําปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสำนักงาน (๒) ติดตาม ประเมินผล และจัดทำรายงานเกี่ยวกับการพัฒนาระบบราชการในสำนักงาน (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และส่วนราชการในสำนักงาน (๔)
sectionNo: 5
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 6
content: ข้อ ๖ ในสำนักงานคณะกรรมการพัฒนาระบบราชการ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริต และการส่งเสริมคุ้มครองจริยธรรมในสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑)
sectionNo: 6
content: เสนอแนะแก่เลขาธิการเกี่ยวกับการป้องกันและปราบปรามการทุจริตและประพฤติมิชอบของสำนักงาน รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต มาตรการป้องกันและปราบปรามการทุจริตภาครัฐ
sectionNo: 6
content: และนโยบายของรัฐบาลที่เกี่ยวข้อง เสนอต่อเลขาธิการ (๒) ประสานงาน เร่งรัด และกำกับให้ส่วนราชการในสำนักงานดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ (๓) รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในสำนักงาน
sectionNo: 6
content: และส่งต่อไปยังส่วนราชการและหน่วยงานที่เกี่ยวข้อง (๔) คุ้มครองจริยธรรมตามประมวลจริยธรรมข้าราชการพลเรือน (๕) ประสานงาน เร่งรัด และติดตามเกี่ยวกับการดำเนินการตาม (๓) และ (๔) และร่วมมือในการป้องกันและปราบปรามการทุจริตและประพฤติมิชอบกับส่วนราชการหรือหน่วยงานที่เกี่ยวข้อง (๖) ติดตาม ประเมินผล
sectionNo: 6
content: และจัดทำรายงานการป้องกันและปราบปรามการทุจริตและประพฤติมิชอบของส่วนราชการและการคุ้มครองจริยธรรม เสนอต่อเลขาธิการและหน่วยงานที่เกี่ยวข้อง (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 7
content: ข้อ ๗ สำนักงานเลขาธิการ มีหน้าที่และอำนาจเกี่ยวกับการปฏิบัติราชการทั่วไปของสำนักงาน และราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) จัดทำแผนยุทธศาสตร์และแผนปฏิบัติการของสำนักงาน รวมทั้งติดตาม ตรวจสอบ และประเมินผลการปฏิบัติงาน
sectionNo: 7
content: ตลอดจนประสานการปฏิบัติราชการของสำนักงาน (๒) ดำเนินการเกี่ยวกับงานสารบรรณ งานช่วยอํานวยการ งานการเงินและพัสดุ งานงบประมาณ งานบริหารงานบุคคล งานพัฒนาข้าราชการ งานวิเทศสัมพันธ์ งานเลขานุการนักบริหาร และงานประชาสัมพันธ์ของสำนักงาน (๓)
sectionNo: 7
content: ดำเนินการเกี่ยวกับการให้บริการและพัฒนาระบบเทคโนโลยีสารสนเทศของสำนักงาน (๔) ดำเนินการเกี่ยวกับงานเลขานุการของ ก.พ.ร. (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 8
content: ข้อ ๘ กองกฎหมายและระเบียบราชการ มีหน้าที่และอำนาจ ดังต่อไปนี้ (๑) จัดทำร่างกฎหมายและระเบียบ ให้ความเห็นและวินิจฉัยปัญหาข้อกฎหมาย รวมทั้งศึกษาและวิเคราะห์เพื่อปรับปรุงและพัฒนากฎหมายและระเบียบต่าง ๆ และการรับฟังความคิดเห็นของผู้ที่เกี่ยวข้องและวิเคราะห์ผลกระทบที่อาจเกิดขึ้นจากกฎหมาย
sectionNo: 8
content: รวมทั้งประเมินผลสัมฤทธิ์ของกฎหมายบรรดาที่อยู่ในหน้าที่และอำนาจของ ก.พ.ร. (๒) ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่ง อาญา งานคดีปกครอง และงานคดีอื่นที่อยู่ในหน้าที่และอำนาจของสำนักงาน (๓) ให้คำปรึกษา แนะนํา
sectionNo: 8
content: และปฏิบัติงานร่วมกับหน่วยงานอื่นที่เกี่ยวข้องกับกฎหมายในความรับผิดชอบ และจัดทำคู่มือเผยแพร่การปฏิบัติตามกฎหมายและระเบียบที่เกี่ยวข้อง (๔) ดำเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๕)
sectionNo: 8
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 9
content: ข้อ ๙ กองกิจการองค์การมหาชนและหน่วยงานของรัฐรูปแบบอื่น มีหน้าที่และอำนาจดังต่อไปนี้ (๑) ศึกษา วิเคราะห์ วิจัย และเสนอแนะ เพื่อกำหนดนโยบาย แนวทาง และหลักเกณฑ์กลางที่เกี่ยวกับการจัดตั้ง การรวม การยุบเลิก การบริหารงานและพัฒนา และการประเมินผลการปฏิบัติงานขององค์การมหาชนและหน่วยบริการรูปแบบพิเศษ (๒)
sectionNo: 9
content: ให้คำปรึกษา เสนอแนะ และประสานงานกับองค์การมหาชนและหน่วยงานของรัฐรูปแบบอื่นในกำกับของราชการฝ่ายบริหารที่มิใช่ส่วนราชการ เกี่ยวกับการพัฒนาระบบการบริหารงาน และการดำเนินการตามหลักเกณฑ์ มาตรฐาน และแนวทางที่คณะรัฐมนตรีกำหนดตามข้อเสนอของคณะกรรมการพัฒนาและส่งเสริมองค์การมหาชน (๓)
sectionNo: 9
content: ดำเนินการเกี่ยวกับงานเลขานุการและงานวิชาการของคณะกรรมการพัฒนาและส่งเสริมองค์การมหาชน และคณะอนุกรรมการอื่นที่เกี่ยวข้อง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 10
content: ข้อ ๑๐ กองขับเคลื่อนรัฐบาลดิจิทัล มีหน้าที่และอำนาจ ดังต่อไปนี้ (๑) เสนอแนะนโยบาย มาตรการ และกำกับติดตามการขับเคลื่อนการให้บริการภาคธุรกิจและภาคประชาชนด้วยระบบดิจิทัล (๒) สนับสนุนการขับเคลื่อนรัฐบาลดิจิทัลในการเพิ่มขีดความสามารถเชิงดิจิทัลภาครัฐ เกี่ยวกับการบริหารจัดการด้านบูรณาการข้อมูลภาครัฐ
sectionNo: 10
content: การแก้ไขอุปสรรค ความท้าทายและบริการระหว่างหน่วยงานเพื่ออำนวยความสะดวกให้แก่ภาคธุรกิจและภาคประชาชน (๓) เสนอแนะการลดอุปสรรคจากกฎหมาย กฎ และระเบียบต่าง ๆ เพื่อส่งเสริมให้ภาครัฐก้าวสู่การเป็นรัฐบาลดิจิทัล (๔) ดำเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๕)
sectionNo: 10
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 11
content: ข้อ ๑๑ กองติดตาม ตรวจสอบ และประเมินผลการพัฒนาระบบราชการ มีหน้าที่และอำนาจ ดังต่อไปนี้ (๑) ประเมินผลการปฏิบัติราชการของส่วนราชการ ติดตามและประเมินผลสัมฤทธิ์ของการพัฒนาระบบราชการ และการดำเนินการตามกฎหมายว่าด้วยหลักเกณฑ์และวิธีการบริหารกิจการบ้านเมืองที่ดี (๒)
sectionNo: 11
content: จัดทำและพัฒนาแนวทางการตรวจสอบและประเมินผลภาคราชการ การดำเนินงานของส่วนราชการ และแนวทางการสอบทานผลการดำเนินงานของส่วนราชการ (๓) จัดทำรายงานประจำปีเกี่ยวกับการพัฒนาระบบราชการ รายงานผลการตรวจสอบและประเมินผลภาคราชการ รวมทั้งรายงานการประเมินตนเองของคณะกรรมการตรวจสอบและประเมินผลภาคราชการ (๔) ให้คำปรึกษา
sectionNo: 11
content: แนะนำ เสนอแนะ และประสานงานเกี่ยวกับการประเมินผลการปฏิบัติราชการของส่วนราชการ การติดตามและประเมินผลสัมฤทธิ์ของการพัฒนาระบบราชการ และการตรวจสอบและประเมินผลภาคราชการ (๕) ดำเนินการเกี่ยวกับงานเลขานุการของคณะกรรมการตรวจสอบและประเมินผลภาคราชการและคณะอนุกรรมการ
sectionNo: 11
content: รวมทั้งคณะอนุกรรมการพัฒนาระบบราชการที่เกี่ยวข้อง (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 12
content: ข้อ ๑๒ กองนวัตกรรมบริการภาครัฐ มีหน้าที่และอำนาจ ดังต่อไปนี้ (๑) เสนอแนะนโยบาย มาตรการ และกำกับติดตามการขับเคลื่อนกฎหมายว่าด้วยการอำนวยความสะดวกในการพิจารณาอนุญาตของทางราชการ และกฎหมายว่าด้วยหลักเกณฑ์และวิธีการบริหารกิจการบ้านเมืองที่ดี (๒) ศึกษา วิเคราะห์ วิจัย
sectionNo: 12
content: และพัฒนานวัตกรรมบริการภาครัฐและการพัฒนาคุณภาพการบริหารจัดการภาครัฐ (๓) กำหนดแนวทาง มาตรการ หลักเกณฑ์ และวิธีการบริหารราชการที่เปิดโอกาสให้ประชาชนและทุกภาคส่วนได้เข้ามามีส่วนร่วมในการบริหารราชการแผ่นดิน การพัฒนาบริการภาครัฐ รวมทั้งส่งเสริมและสนับสนุนให้หน่วยงานของรัฐนำแนวทางไปสู่การปฏิบัติ (๔)
sectionNo: 12
content: เสนอแนะให้มีการปรับปรุง ทบทวน ยกเลิกกฎหมาย กฎ ระเบียบ และแนวทางปฏิบัติที่เป็นอุปสรรคต่อการอำนวยความสะดวกในการให้บริการประชาชน (๕) ดำเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๖)
sectionNo: 12
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 13
content: ข้อ ๑๓ กองพัฒนาระบบบริหารงานส่วนภูมิภาคและส่วนท้องถิ่น มีหน้าที่และอำนาจดังต่อไปนี้ (๑) ศึกษาและวิเคราะห์เพื่อเสนอแนะเกี่ยวกับการกำหนดความสัมพันธ์ และการพัฒนาบทบาทระหว่างราชการบริหารส่วนกลาง ส่วนภูมิภาค และส่วนท้องถิ่น รวมทั้งพัฒนาแนวทาง มาตรการ และวิธีการบริหารราชการส่วนภูมิภาค (๒)
sectionNo: 13
content: ศึกษารูปแบบการเพิ่มประสิทธิภาพการบริหารราชการในจังหวัด เพื่อสร้างความเข้มแข็งจังหวัดให้เป็นจังหวัดที่มีผลสัมฤทธิ์สูง รวมทั้งส่งเสริมและสนับสนุนให้จังหวัดนำแนวทางไปสู่การปฏิบัติ (๓) การจัดทำกรอบ แนวทาง และการประเมินผลการปฏิบัติราชการของจังหวัด รวมทั้งให้คำปรึกษา แนะนำ เสนอแนะ
sectionNo: 13
content: และประสานงานเกี่ยวกับการประเมินผลการปฏิบัติราชการของจังหวัด (๔) สนับสนุนและประสานการดำเนินงานในการบริหารงานเชิงพื้นที่แบบบูรณาการ (๕) ดำเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๖)
sectionNo: 13
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 14
content: ข้อ ๑๔ กองพัฒนาระบบราชการ ๑ รับผิดชอบกระทรวง ทบวง กรม หรือส่วนราชการอื่น ทางด้านเศรษฐกิจ มีหน้าที่และอำนาจ ดังต่อไปนี้ (๑) ศึกษา วิเคราะห์ วิจัย เสนอแนะ และประสานงาน เพื่อกำหนดหลักเกณฑ์เกี่ยวกับการปรับปรุงโครงสร้างกระทรวง ทบวง กรม การจัดตั้ง การรวม การโอน การยุบเลิก การกำหนดชื่อ การเปลี่ยนชื่อ
sectionNo: 14
content: การกำหนดหน้าที่และอำนาจ และการแบ่งส่วนราชการภายในของกระทรวง ทบวง กรม หรือส่วนราชการอื่น (๒) ให้คำปรึกษา แนะนํา เสนอแนะ ส่งเสริม สนับสนุน และประสานงานเกี่ยวกับการจัดโครงสร้างและปรับปรุงระบบงาน การติดตามและประเมินผลการปฏิบัติราชการ
sectionNo: 14
content: และการนํายุทธศาสตร์หรือมาตรการในการพัฒนาระบบราชการไปสู่การปฏิบัติของกระทรวง ทบวง กรม หรือส่วนราชการอื่น (๓) ดำเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 15
content: ข้อ ๑๕ กองพัฒนาระบบราชการ ๒ รับผิดชอบกระทรวง ทบวง กรม หรือส่วนราชการอื่น ทางด้านสังคม มีหน้าที่และอำนาจ ดังต่อไปนี้ (๑) ศึกษา วิเคราะห์ วิจัย เสนอแนะ และประสานงานเพื่อกำหนดหลักเกณฑ์เกี่ยวกับการปรับปรุงโครงสร้างกระทรวง ทบวง กรม การจัดตั้ง การรวม การโอน การยุบเลิก การกำหนดชื่อ การเปลี่ยนชื่อ
sectionNo: 15
content: การกำหนดหน้าที่และอำนาจ และการแบ่งส่วนราชการภายในของกระทรวง ทบวง กรม หรือส่วนราชการอื่น (๒) ให้คำปรึกษา แนะนํา เสนอแนะ ส่งเสริม สนับสนุน และประสานงานเกี่ยวกับการจัดโครงสร้างและปรับปรุงระบบงาน การติดตามและประเมินผลการปฏิบัติราชการ
sectionNo: 15
content: และการนํายุทธศาสตร์หรือมาตรการในการพัฒนาระบบราชการไปสู่การปฏิบัติของกระทรวง ทบวง กรม หรือส่วนราชการอื่น (๓) ดำเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
sectionNo: 16
content: ข้อ ๑๖ กองยุทธศาสตร์การพัฒนาระบบราชการ มีหน้าที่และอำนาจ ดังต่อไปนี้ (๑) ศึกษา วิเคราะห์ วิจัย และรวบรวมข้อมูลทิศทาง แนวโน้ม ผลกระทบจากการเปลี่ยนแปลงของโลกและประเทศไทยในอนาคต เพื่อพัฒนาและเสนอแนะเกี่ยวกับนโยบาย ยุทธศาสตร์ แผนงานและมาตรการเกี่ยวกับการพัฒนาระบบราชการ (๒) ศึกษา
sectionNo: 16
content: วิเคราะห์ประเด็นสำคัญหรือนโยบายเฉพาะด้านเกี่ยวกับการพัฒนาระบบราชการและการพัฒนาระบบการบริหารจัดการภาครัฐ (๓) จัดทำระบบฐานข้อมูลขนาดใหญ่เกี่ยวกับการพัฒนาระบบราชการในรูปแบบดิจิทัล เพื่อนำมาใช้ประโยชน์ในการวิเคราะห์ คาดการณ์ เสนอแนะนโยบาย และเปิดเผยต่อสาธารณะ (๔)
sectionNo: 16
content: สร้างการรับรู้และเข้าใจให้กับหน่วยงานภาครัฐ ภาคประชาชน ภาคเอกชนเกี่ยวกับการพัฒนาระบบราชการ (๕) ดำเนินการเกี่ยวกับการพัฒนานักบริหารการเปลี่ยนแปลงรุ่นใหม่ให้เป็นกำลังคนคุณภาพ เป็นกลไกการเปลี่ยนแปลงระบบราชการและการปฏิรูปประเทศ (๖)
sectionNo: 16
content: ดำเนินการเกี่ยวกับงานเลขานุการของคณะอนุกรรมการพัฒนาระบบราชการที่เกี่ยวข้อง (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่เลขาธิการมอบหมาย
content: ให้ไว้ ณ วันที่ ๒๐ พฤษภาคม พ.ศ. ๒๕๖๔ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. ๒๕๖๒ พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘ และพระราชบัญญัติองค์การมหาชน (ฉบับที่ ๒) พ.ศ. ๒๕๕๙ ได้มีผลใช้บังคับ
content: ทำให้ภารกิจที่อยู่ในความรับผิดชอบของสำนักงานคณะกรรมการพัฒนาระบบราชการเพิ่มมากขึ้น สมควรปรับปรุงการแบ่งส่วนราชการและหน้าที่และอำนาจของสำนักงานคณะกรรมการพัฒนาระบบราชการ สำนักนายกรัฐมนตรี เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
content: อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้